Na temelju članka 34. Statuta Poljoprivredne i veterinarske škole Osijek, a u svezi članka 52. Zakona o proračunu („Narodne novine“, broj: 87/08., 136/12. I 15/15.) i Pravilnika o načinu korištenja vlastitih prihoda proračunskih korisnika Osječko-baranjske županije („Županijski glasnik“, broj: 6/20.), Školski odbor Poljoprivredne i veterinarske škole Osijek, na 8. Sjednici održanoj dana 29. prosinca 2021. godine donosi

**P R A V I L N I K**

**o načinu ostvarivanja i korištenja vlastitih prihod**

**Članak 1.**

Ovim Pravilnikom uređuje se način ostvarivanja i korištenja vlastitih prihoda koje ostvaruje Poljoprivredna i veterinarska škola Osijek (u daljnjem tekstu: Škola).

Odredbe ovoga Pravilnika ne odnose se na sredstva državnog proračuna koje doznačuje Ministarstvo nadležno za znanost i obrazovanje sukladno odredbama zakona i propisa kojima se uređuje srednjoškolsko obrazovanje, Županije, namjenske prihode od sufinanciranja, odnosno prihode dobivene putem provedbe nacionalnih i EU projekata.

Riječi i pojmovni sklopivi koji imaju rodno značenje korišteni u ovom dokumentu odnose se jednako na oba roda (muški i ženski) ina oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini i množini.

**Članak 2.**

Sukladno članku 52. Zakona o proračunu („Narodne novine“ broj: 87/08., 136/12. I 15/15.), vlastitim prihodima smatraju se prihodi koje Škola ostvari od obavljanja poslova na tržištu i tržnim uvjetima.

Škola ostvaruje vlastite prihode od:

* najma poslovnog prostora
* najma učioničkog i drugog prostora (sportska dvorana, vanjski tereni)
* obrazovanja odraslih,
* učeničke zadruge,
* prodaja roba i usluga školskog poljoprivrednog vježbališta,
* kapitalnih donacija fizičkih/pravnih osoba,
* tekućih donacija fizičkih/pravnih osoba,
* prihodi od prodaje nefinancijske imovine.
* prihoda od starog papira
* prihoda od projekata i
* ostalih nespomenutih prihoda.

**Članak 3.**

Ostvareni prihodi, ukoliko osnivač Škole svojom odlukom drugačije ne odluči, koriste se za podmirenje:

* materijalno-financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni,
* troškova za podizanje razine učeničkog standarda,
* troškova nabave nefinancijske imovine,
* troškova za isplatu dodatka na plaću radnicima zbog povećanog opsega posla,
* troškova seminara i stručnih usavršavanja radnika i
* ostalih rashoda Škole.

**Članak 4.**

Ako je Škola u bilanci na dan 3d1. Prosinca prethodne godine iskazala manjak prihoda (iz izvora: vlastiti prihodi) obvezna je vlastite prihode ostvarene u iznosu većem od potrebnog za podmirenje rashoda iz članka 3. Ovog Pravilnika rasporediti za pokriće iskazanog manjka.

**Članak 5.**

Ako Škola ostvari vlastite prihode u iznosu većem od potrebnog za podmirenje rashoda iz članka 3. I 4. Ovog Pravilnika, obvezna je koristiti do 80 % tih prihoda za pokriće materijalnih i financijskih rashoda, rashoda za nabavu nefinancijske imovine te izdatke za financijsku imovinu i otplate zajmova, a najviše 20 % za isplatu dodatka za uspješnost u radu i drugih dodataka na plaću odnosno za druge namjene utvrđene sukladno općim aktima.

**Članak 6.**

Škola može iznimno, vlastite prihode koristiti za određene namjene u omjeru drugačijem od utvrđenoga u članku 5. Ovoga Pravilnika, uz prethodnu suglasnost nadležnog upravnog tijela Županije kao osnivača, a iz razloga koje nadležno upravno tijelo ocijeni opravdanim.

Vlastiti prihodi koji se ne iskoriste u tekućoj godini prenose se u sljedeću proračunsku godinu, a ostvareni višak koristi se sukladno zakonu i općim aktima Škole.

**Članak 7.**

Vlastite prihode za isplatu dodatka na plaću i dodatka za uspješnost u radu Škola može koristiti samo uz uvjet da u bilanci na dan 31. prosinca prethodne godine nije iskazan manjak prihoda.

**Članak 8.**

Škola je dužna vlastite prihode evidentirati sukladno propisima kojima se uređuje proračunsko računovodstvo.

**Članak 9.**

Na prijedlog ravnatelja, Školski odbor će svake kalendarske godine najkasnije do 31. Prosinca donijeti Financijski plan u kojem će biti navedena visina očekivanih vlastitih prihoda u narednoj kalendarskoj godini te pregled očekivanog utroška vlastitih prihoda po pojedinim kategorijama troškova.

Praćenje ostvarivanja i korištenja vlastitih prihoda provede nadležna upravna tijela osnivača prilikom podnošenja polugodišnjeg i godišnjeg izvještaja o izvršenju financijskog plana Škole, odnosno posebnog izvješća podnesenog na zahtjev osnivača uz drugu raspoloživu, odnosno dostupnu dokumentaciju.

**Članak 10.**

Ovaj Pravilnik stupa na snagu danom donošenja i objavljuje se na oglasnoj ploči i mrežnim stranicama Škole.

KLASA: 003-05/21-01/10

URBROJ: 2158/45-21-01-3

Osijek, 29. prosinca 2021. godine

**PREDSJEDNICA ŠKOLSKOG ODBORA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Branka Dubravac, dipl.ing.

Ovaj Pravilnik objavljen je na oglasnoj ploči i mrežnoj stranici Škole 29.12.2021. godine, te je istoga dana stupio na snagu.

**RAVNATELJ:**

\_\_\_\_\_\_\_\_\_\_\_\_\_\_\_\_\_\_\_\_\_\_

Rudi Lukačević, prof.